text: আনুশকার প্রযোজনায় আসছে 'পরী' – Probashi Kantha
  বাড়ি তারুণ্য আনুশকার প্রযোজনায় আসছে 'পরী'
  হলিউডে একাধিক সুপারহিট সিনেমায় অভিনয় করার পর প্রযোজনায় নেমেছিলেন আনুশকা শর্মা। তিনি এমন একজন সৌভাগ্যবতী, যে কারণে যেখানেই হাত দিয়েছেন, সেখানেই সাফল্য যেন তার পিছু ছাড়ছে না। তার প্রযোজনার দুটি ছবিই বক্স অফিসে দারুণ ব্যবসা করেছে। আর তাই নিজের জন্মদিনে আরেক ছবি প্রযোজনার ঘোষণা দিলেন আনুশকা।
  গতকাল পহেলা মে, ২৮তম জন্মদিন পালন করলেন জনপ্রিয় এই নায়িকা। সেদিন জানালেন, 'পরী' শিরোনামে আরেকটি ছবির কাজ শুরু করতে যাচ্ছেন তিনি। নতুন চমক হলো, এই ছবিতে তার বিপরীতে অভিনয় করবেন একজন বাঙালি অভিনেতা। তিনি 'কাহানি' খ্যাত ছবির অভিনেতা পরমব্রত চট্টোপাধ্যায়, যিনি কলকাতার একাধিক ছবিতে অভিনয় করে দারুণ জনপ্রিয়তা পেয়েছেন ইতিমধ্যেই।
  এই ছবিটি আনুশকা ক্রিআর্জ এন্টারটেইনমেন্টের সঙ্গে যৌথ প্রযোজনায় তৈরি করছেন। ছবি প্রসঙ্গেও তিনি যথেষ্ট আশাবাদী। এই ছবির বিষয়ে একইরকম আশাবাদী বাংলার পরমব্রতও। ছবির শুটিং শুরু হবে আগামী জুন থেকে। পরিচালনা করছেন নবাগত প্রসিত রায়।